นายกไทย-เวียดนามเป็นสักขีพยาน BGRIM เซ็นสัญญาสร้างโซลาร์ฟาร์ม 420 MW ในเวียดนาม
นายกไทย-เวียดนามเป็นสักขีพยาน BGRIM เซ็นสัญญาสร้างโรงไฟฟ้า solar 420 MW ในเวียดนาม เริ่ม COD ปี 2562
18 มิ.ย. 2561

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า เมื่อวันที่ 15 มิ.ย.ที่ผ่านมา พลเอกประยุทธ์ จันทร์โอชา นายกรัฐมนตรี และ ฯพณฯ เหงียน ซวน ฟุก นายกรัฐมนตรี สาธารณรัฐสังคมนิยมเวียดนาม ให้เกียรติร่วมเป็นสักขีพยานในการลงนามความร่วมมือการพัฒนาโครงการผลิตไฟฟ้าพลังงานแสงอาทิตย์ขนาด 420 เมกะวัตต์ (MW) ที่ใหญ่ที่สุดในอาเซียน โดยมีกำหนดการจ่ายไฟฟ้าเข้าระบบเชิงพาณิชย์ (COD) ในปี 2562 ระหว่าง BGRIM และ XUAN CAU COMPANY LIMITED ประเทศเวียดนาม
ทั้งนี้ บริษัทจะรายงานความคืบหน้าเกี่ยวกับการร่วมทุนโครงการผลิตไฟฟ้าพลังงานแสงอาทิตย์ดังกล่าวให้ทราบต่อไป เมื่อได้เข้าทำสัญญาต่าง ๆ ที่เกี่ยวข้องแล้ว